|  |
| --- |
| **IZVJEŠĆE O PROVEDENOM SAVJETOVANJU SA JAVNOŠĆU** |
| **Naziv akta o kojem je savjetovanje provedeno:** Nacrt prijedloga Pravilnika o uvjetima i postupku za postavljanje reklamnih i oglasnih predmeta, privremenih objekata i predmeta, ugostiteljskih terasa te druge opreme i uređaja na području Grada Rijeke |
| **Vrijeme trajanja savjetovanja:** Savjetovanje je provedeno u trajanju od 30 dana odnosno od dana 4. kolovoza 2023. godine do dana 3. rujna 2023. godine |
| **Cilj i glavne teme savjetovanja** | Osnovni cilj savjetovanja bio je dobivanje povratnih informacija od javnosti u svezi novina predloženih Nacrtom prijedloga Pravilnika o uvjetima i postupku za postavljanje reklamnih i oglasnih predmeta, privremenih objekata i predmeta, ugostiteljskih terasa te druge opreme i uređaja na području Grada Rijeke |

|  |  |  |  |  |
| --- | --- | --- | --- | --- |
| Redni broj | Naziv dionika (pojedinac, organizacija, institucija) | Članak na koji se odnosi primjedba/prijedlog | Tekst primjedbe/prijedloga | Prihvaćanje/ neprihvaćanje primjedbe ili prijedloga |
| **1.****2.****3.** | Podnositelj primjedbe nije suglasan da podaci budu javno objavljeni Podnositelj primjedbe nije suglasan da podaci budu javno objavljeni **Mladen Pandur** | Članak 68. | **Pod rednim brojem 1.** „Pošto se određeni ugostitelji ne pridržavaju gabarita svoji terasa, nije vise moguće prolaziti po Rivi Boduli i Verdievoj ulici po pločniku. Restorani Antak, Capote y Ole blokiraju totalno prolaz, a da ne govorimo o otpadu koji se kod kuhinje od Antaka skuplja kod ulaza od kuhinje i proljeva ulje i ostale smrdljive stvari po pločniku. Kafići Teatro i Zajc se prosite navečer skoro do kazališta, nabijaju glazbu nakon 22:00 sati, da nema prolaska kraj ti objekata, bez da oglušite povremeno. Kafići ulici Anke Butorac također nabijaju glazbom i gomila ljudi koja se tamo okuplja prisile svakog prolaznika da hoda po glavnoj cesti, jer se rašire po pločniku, sto nije nimalo zgodno, jer se uz to još naparkiraju u traci za skretanje i s time završite na srednjoj traci ulice di se navečer voze trke. U strogom centru gosti kafića na Koblerovom trgu i Sisnis Trgu mokre u svakom prolazu oko zgrade od Varteksa do Čajnog trga. Modesto, BarBar svaki vikend ukrase arheološko nalazište u staklo, polomljenog od časa i boca koja se bacaju okolo ili što razbiju staklenu ogradu. Trgić kod PBZa je također javni WC. Za vrijeme adventa tržnica postaje veliki pisoar između prodajni kućica uz Plodine, a ovakvu su samo kućice od cvjećarni javni WC ili parkić od kazališta od kulturni beskućnika i alkoholičara.“  „Uvesti kontrole u vezi buke i divljeg pišanja po gradu, kao i bezobraznog širenja terasa i onemogućavanja prolazaka ili dovođenje u opasnost prolaznika i gostiju. Kontrola čistoće i držanje reda.“**Pod rednim brojem 2.**1. „Ono sto građane najviše smeta kod ugostiteljskih terasa jest buka. Buka ne mora dolaziti samo od ozvučenja već i od preglasnih klijenata. U članku 59. navodi se: Ugostiteljske terase mogu biti ozvučene u vremenu od 1. svibnja do 30. studenoga, a razina buke koja proizlazi iz uređaja za ozvučenje mora biti unutar granica dopuštenih vrijednosti određenih posebnim propisima. Predlažem da se pravilnikom odredi da svaki ugostiteljski objekt mora imati mjerač buke ili barem oni objekti koji su prijavljeni da krše posebne propise o buci. Zatim, predlažem da se posebno obradi slučaj ugostiteljskog objekta/terase kada se ugostiteljski objekt nalazi u stambenoj zgradi. Vrijedi li za objekt kućni red kao i za stanare? Čemu kucni red u kojemu stoji da stanari nakon 22h ne smiju bučiti kada u prizemlju radi do ponoći kafić s terasom. 2. Predlažem da u pravilniku postoji link na Posebne propise o buci kao što su navedeni za članke 56.-59. Npr: („Narodne novine“ broj 82/07, 82/09, 75/12, 69/13, 150/14 i 85/15)….. Predlažem da se navedu pozitivni primjeri rješavanja problema – prikazi slučajeva, bilo da se radi o pogrešno postavljenoj reklami bilo da se radi o rješavanju problema s bukom nakon prijave građana. 3. U nacrtu nije sad mi jasno zašto se radi novi pravilnik. Je li on posljedica primjedbi građana ili se radi iz nekih drugih razloga.“**Pod rednim brojem 3.**„Čitam uvod i ne vjerujem! Za početak inzistiram da moje izvješće kao i moji podaci budu objavljeni javno. Navodi u kojem izjavljujete da je "Grad putem stručnih službi uložio ogroman napor u sistematiziranje i praćenja stanja u prostoru, te da je uspostavljen visok stupanj kontrole nad postavljanjem urbane opreme, ali se to uglavnom odnosi na situacije gdje Grad na bilo koji način ima mogućnost sudjelovati u provedbi" su smiješni i neistiniti. Za veliku većinu nereda i kršenja Pravilnika (barem što se tiče reklamnih panoa do 12 m kvadratnih) odgovornost je upravo na Gradu. Kako se lokacije nalaze na javnim površinama nadležnost nad legalnosti bi trebao provoditi vaš odjel komunalnog redarstva. Od stupanja na snagu Pravilnika 2007. godine imali ste vremena 16 godina da uskladite reklamne panoe u vašem vlasništvu sa odredbama koje ste sami izradili, međutim ni to niste željeli napraviti. To vas nije spriječilo da svih ovih godina ostvarujete profit od navedenih lokacija uz "blagoslov" komunalnog redarstva koje je okretalo glavu na drugu stranu. I sada kada je netko počeo istraživati po vašim nelegalnostima, u jeku godišnjih odmora, izbacili ste prijedlog novog Pravilnika u kojem želite "legalizirati" Plan lokacija bez obzira na ostale odredbe Pravilnika (članak 68.) Putem prava na pristup informacijama saznao sam da nemate ni potrebne suglasnosti od strane Hrvatskih cesta d.o.o. za reklamne panoe koje se nalaze uz državne ceste. Gospodo, vrijeme je da počistite svoj nered, a ne da ga ovim Pravilnikom pokušate ozakoniti. Naveo bih članak 49. Ustavnog zakona RH :– poduzetnička i tržišna sloboda temelj su gospodarskog ustroja RH. -država osigurava svim poduzetnicima jednak pravni položaj na tržištu.Volio bih čuti vaše objašnjenje zašto je uopće potrebno da se ide u izmjenu Pravilnika jer je postojeći bio sasvim u redu. Jedino logično objašnjenje je da brojnim izuzecima u novom Pravilniku pogodujete vašim lokacijama, a pri tome onemogućavate legalnost reklamnih objekata na privatnim parcelama. Posebno "bode u oči" članak. 68. koji se tiče Plana lokacija. Postavljanje objekata NE smije biti dozvoljeno temeljem Plana lokacija već sa odredbama Pravilnika. | **Pod rednim brojem 1.**Prijedlog je razmotren ali se ne prihvaća iz razloga što se ne odnosi na sadržaj Nacrta ovoga akta.Pravilnikom o najvišim dopuštenim razinama buke s obzirom na vrstu izvora buke, vrijeme i mjesto nastanka (NN 143/21) propisuju se najviše dopuštene razine buke koje se moraju poštovati na svim područjima grada. Za nadzor nad navedenim, sukladno Zakon o zaštiti od buke (NN 30/09, 55/13, 153/13, 41/16, 114/18, 14/21) članku 16., zadužen je državni inspektorat.Kontrole nad održavanjem komunalnog reda provodi komunalno redarstvo Grada Rijeke na temelju Odluke o komunalnom redu.**Pod rednim brojem 2.**1. Prijedlog je razmotren ali se ne prihvaća iz razloga što se ne odnosi na sadržaj Nacrta ovoga akta.Pravilnikom o najvišim dopuštenim razinama buke s obzirom na vrstu izvora buke, vrijeme i mjesto nastanka (NN 143/21) propisuju se najviše dopuštene razine buke koje se moraju poštovati na svim područjima grada. Za nadzor nad navedenim, sukladno Zakon o zaštiti od buke (NN 30/09, 55/13, 153/13, 41/16, 114/18, 14/21) članku 16., zadužen je državni inspektorat.2. Prijedlog je razmotren ali se ne prihvaća iz razloga što se radi o točno određenim granicama dopuštene razine buke te ako se iste kasnijim propisom promijene, propis naveden u ovom Nacrtu akta neće biti važeći. U članku 58. navodi se propis samo u pogledu pojmova koji su u njemu upotrijebljeni.3. Postojeći Pravilnik o postavljanju predmeta i privremenih objekata donesen je 2007. godine te je obzirom na protek vremena bilo potrebno revidirati uvjete i postupak za postavljanje reklamnih i oglasnih predmeta, privremenih objekata i predmeta, ugostiteljskih terasa te druge opreme i uređaja. **Pod rednim brojem 3.**Primjedba je razmotrena ali se ne prihvaća. Člankom 68. ovoga Nacrta akta određeno je kako je „postavljanje reklamnih i oglasnih predmeta te ugostiteljske terase iz članka 69. ovoga Pravilnika dozvoljeno je temeljem Plana lokacija.“ Plan lokacija je akt kojega donosi gradonačelnik na prijedlog Upravnog odjela za urbanizam, graditeljstvo i prostorno uređenje (članak 69. stavak 2.). Uvjeti za postavljanje reklamnih predmeta određeni su u prvom dijelu Nacrta ovoga akta pod glavom **„IV. Opći uvjeti za postavljenje reklamnih i oglasnih predmeta“**. Uvjeti određeni za postavljanje Jumbo reklamnih panoa određeni su člancima 6., 7., 8., 15., 17., 18. i 19. Plan lokacija uz utvrđivanje uvjeta (koji su određeni u prvom dijelu) za postavu točno određenog reklamnog predmeta, određuje i konkretnu lokaciju za postavu. Svi reklamni i oglasni predmeti te ugostiteljske terase iz članka 69. postavljaju se sukladno uvjetima koji su određeni ovim Nacrtom akta.Novi pravilnik se donosi iz razloga što je postojeći Pravilnik o postavljanju predmeta i privremenih objekata donesen 2007. godine te je obzirom na protek vremena bilo potrebno revidirati uvjete i postupak za postavljanje reklamnih i oglasnih predmeta, privremenih objekata i predmeta, ugostiteljskih terasa te druge opreme i uređaja.  |

Napomena: U vremenu trajanja savjetovanja pravovremeno su pristigle 3 (tri) primjedbe/prijedloga javnosti na Nacrt prijedloga Pravilnika o uvjetima i postupku za postavljanje reklamnih i oglasnih predmeta, privremenih objekata i predmeta, ugostiteljskih terasa te druge opreme i uređaja na području Grada Rijeke